מקום שמח

מקום שמח היא סדרת דרמה קומית ישראלית שנוצרה על ידי נועה קולר ורם נהרי, שגם ביים את הסדרה. במרכז הסדרה סיפורה של ורד, אישה במשבר גיל ה-40, המטפלת באימה נעמי חולת הסוכרת, ומתמודדת עם בעיות בחיי הנישואים עם בעלה בן, בזמן שיותם, מנחה סדנאות רוחניות, נכנס אל חייה. הסדרה משודרת החל מ-2 בנובמבר 2025 בכאן 11.

ב-26 בנובמבר 2025, הסדרה חודשה לעונה שנייה.

שם הסדרה "מקום שמח" לקוח מהעולם הטיפולי, ומסמל מקום מוכר ובטוח, בו מטופלים מתבקשים להיזכר, על מנת להרגיע חרדה.

 תקציר העלילה 
ורד (נועה קולר) ונעמי (תיקי דיין) הן בת ואם. נעמי חולה בסוכרת נדרשת לניתוח, וחוששת מכריתת רגלה. היא פונה לדבורה, דודנית רחוקה שלה (ליא קניג), פרטיזנית לשעבר בעלת ניסיון בהמתת חסד, ומבקשת שתהרוג אותה. ורד, בשנות הארבעים לחייה, קלינאית תקשורת, חוששת לאבד את אימה, ובמקביל חווה משבר בזוגיות. בן זוגה של ורד, בן (אביהו לנדוור), מנהל מסעדה ולהם שני ילדים. על פניו הקשר ביניהם מוצלח, אך ורד מוטרדת מכך שהאינטימיות והרומנטיקה ביניהם נשחקה, והם לא קרובים. בניסיון לעזור לאימה להתמודד עם המשבר הקיומי, ורד ונעמי מוצאות עצמן, יוצאות למסע מפתיע במטרה למצוא טעם בחיים של שתיהן.

אחד מקווי העלילה של הסדרה עוקב אחרי טיפול של נערה, במסגרת עבודתה של ורד כקלינאית תקשורת. הנערה מבקשת באחת הפגישות לקרוא ספר שהביאה עמה, במקום את הטקסטים שמביאה ורד לפגישותיהן. להפתעתה של ורד, הספר מתגלה כרומן ארוטי. גיבורת הספר, "סודות חבויים", מאת אריאלה באום, מתמודדת עם תשוקה לא ממומשת. לדברי רם נהרי, במאי הסדרה, זה היה הספר שנבחר, כיוון שמצאו בו נקודות השקה לעלילת הסדרה.

 סקירת הסדרה 

 פרקים 

מספר פרקשם הפרקתאריך שידורמקורי מקור1נא לגעת2 בנובמבר 20257.1%160,0002שמחה בחלקך5 בנובמבר 20254.7%102,0003בובות על חוטים9 בנובמבר 20255.6%118,0004הנקניקייה שלי12 בנובמבר 20254.3%95,0005כשהייתי יפה, לא ידעתי16 בנובמבר 20255.4%114,0006סודות חבויים19 בנובמבר 20254.2%96,0007תיירות יהודית23 בנובמבר 20255.9%127,0008רחוק ולבד26 בנובמבר 20256.5%154,000

 דמויות 
 שם השחקן/נית  שם הדמות  אודות הדמות נועה קולר  ורד קונפורטי  אישה במשבר זוגי ומקצועי, קלינאית תקשורת במקצועהאביהו (לנדוור) פנחסוב  בן קונפורטי מסעדן ובן זוגה של ורד תיקי דיין  נעמי ווייסבך  אימם של ורד ונדב, מבקשת את עזרת בני משפחתה בביצוע המתת חסד. ליא קניג  דבורה שלוש  פרטיזנית לשעבר, דודנית של נעמי, מומחית בהמתות חסד עידן חביב  יותם אזולאי  מנחה סדנאות רוחניות, בן זוגה של אוסי רועי עידן נדב ווייסבך  אחיה של ורד ובנה של נעמי, משרת בצבא בקבע מיקה אלמוג   מטפלת זוגית של ורד ובן מורן סטויצקי  אוסי חברתה של ורד מהצבא לנה סחנוב  ד"ר פרוכטר  הרופאה של נעמיאורי יניב  נתי הררי  אביו של אברי, חברו של עידו בחוג כדורגלניקול ברזובסקי  תהל  נערה שמטופלת בקליניקה של ורדאליה שר  יעל קונפורטי  בתם של ורד ובןאיתמר ריגלר קליימן  עידו קונפורטי  בנם של ורד ובןמוחמד שאקור  מוחמד  מלצר במרכז נא לגעת ביפואלן שימין קאמיל  מטפלת סיעודית של דבורה ממוצא פיליפינינוית סיטבון  מירב  המנהלת הדתייה בקליניקה של ורדמושיק גלאמין  בתפקיד עצמו אוה סמואלוב  רחל ציפורי  הייתה עם נעמי בגרעיןבנדאס ארקאוסקאס  דומאס  מדריך טיולים ליטאי שמלווה את נעמי, את נדב ואת ורד בווילנה

 הפקה 
ב-7 בספטמבר 2023 פורסם על כך שסדרה חדשה שיצרו נועה קולר ורם נהרי עבור כאן 11 נמצאת בשלבי פיתוח וכתיבה. לפי הפרסום, קולר תשחק בסדרה בעוד שנהרי ישמש בתפקיד הבמאי, כאשר הסדרה תופק על ידי "יסמין טי וי".

ב-8 בספטמבר 2024 פורסם על שני ליהוקים לתפקידים הקשורים לדמותה של נועה קולר: תיקי דיין לוהקה לתפקיד אמה ואביהו פנחסוב לוהק לתפקיד בן זוגה. ב-31 באוקטובר פורסם גם על ליהוקם של ליא קניג, עידן חביב, רועי עידן ומורן סטויצקי.

צילומי הסדרה החלו ב-4 בנובמבר 2024.

 פרסים ומועמדויות 
 שנה טקס קטגוריה מועמדות תוצאה2026          איפורתומה

 קישורים חיצוניים 







הערות שוליים

קטגוריה:סדרות טלוויזיה ישראליות
קטגוריה:דרמות קומיות ישראליות
קטגוריה:סדרות טלוויזיה ישראליות שעלו לשידור בשנת 2025
קטגוריה:כאן 11: תוכניות וסדרות